tartuNLP/wikipedia-smugri-20251201 huggingface dataset:
Lykätty salamurha

Lykätty salamurha on kirjailija Markku Paasosen kielifilosofinen esseeteos. Teoksen on julkaissut vuonna 2023 Teos. Teoksen nimi on peräisin ranskalaiselta filosofilta Maurice Blanchot’lta, jonka ajatusta, että asioiden nimeäminen hävittää asian ainutkertaisen olemisen, Paasonen kirjassa pohtii.
Teos on Paasosen ensimmäinen esseekokoelma, joskin hän on kirjoittanut esseistiikkaa aiemmin "Nuoreen Voimaan", jonka päätoimittajakin hän on ollut.
Arviot.
Mikko Saari ottaa arviossaan Kulttuuritoimituksessa esiin Paasosen esseen, jossa tämä käsittelee Byung-Chul Hanin ajatusta itseriistoyhteiskunnasta. Entisaikaan kuriyhteiskunnassa järjestys syntyi rangaistuksen uhalla. Paasosen mukaan kurin tilalla on nyt palkinnot, jotka asettavat rajat hyväksyttävälle ja hylättävälle. Saari tiivistää: teos on "pieni, oivaltava teos. Se on täynnä hyvin mielenkiintoista kielifilosofista pohdiskelua". Paasonen kyseenalaistaa kielen ja kirjoittamisen mielekkyyden sivistyneesti ja terävästi, sanoo Saari.
Herman Raivio kirjoittaa esseekokoelmasta "Kritiikin Uutisissa" ja arvioi, että teosta on kypsytelty pitkään, sen on niin mietityn ja tarkasti kirjoitetun oloinen ja vastaa esseististä akateemista tekstiä.
Sakri Pölönen sanoo "Suomen Kuvalehdessä", että tavallisesti sanoja vyöryttävä Paasonen kuulostaa kirjassa erilaiselta kuin voisi odottaa. Hän siteeraa Paasosta itseään, joka on vähän arkaillut asia edellä menevää kirjoittamista: ”Aiemmin se on tuntunut jotenkin ankealta tavalta kirjoittaa.”
Jie Chen

Jie Chen (; s. 1984/5 Guangdong) on kiinalainen pianisti.
Chen aloitti pianonsoiton itsenäisen opettelun 4-vuotiaana. Hän muutti 12-vuotiaana Yhdysvaltoihin, jossa opiskeli Curtis Institute of Musicissa. Vuonna 2004 Chen voitti Minnesota International Piano-e-Competitionin. Vuonna 2005 hän sai ensipalkinnon Washingtonin kansainvälisessä pianokilpailussa, kolmannen palkinnon Santanderin kansainvälisessä Paloma O'Shea -pianokilpailussa, neljännen sijan Arthur Rubinstein International Piano Master Competitionissa ja "Jury Discretionary Awardin" kansainvälisessä Van Cliburn -pianokilpailussa. 
Chen teki debyyttinsä orkesterin solistina Wolfgang Sawallischin johtaman Philadelphian orkesterin kanssa. Hän on esiintynyt kansainvälisesti monien orkesterien kanssa. Resitaaleja hän on pitänyt muun muassa John F. Kennedy Center for the Performing Artsissa ja Carnegie Hallissa. Vuonna 2007 Chen julkaisi Naxos-levymerkillä albumin "Chinese Piano Favourites". Hän on tehnyt transkriptioita perinteisestä kiinalaisesta musiikista pianolle.
Vincent Vidal

Vincent Vidal (1811 Carcassonne - 1887 Pariisi) oli ranskalainen taidemaalari, joka maalasi akvarelleja ja pastellimaalauksia. Pääasiallisesti hänet tunnetaan muotokuvamaalauksistaan. 
Vidal pääsi vuonna 1837 taideakatemiaan ja opiskeli Paul Delarochen oppilaana. Hän piti Pariisin salongissa säännöllisesti näyttelyitä vuosien 1843 - 1887 välillä. 
Uransa varrella Vidal palkittiin toisen luokan mitalilla vuonna 1844 ja toisen luokan mitalilla vuonna 1849. Kunnialegioonan jäseneksi hänet nimitettiin vuonna 1852. 
Malleikseen ja asiakkaikseen Vidal sai aikansa Pariisin muodikasta yläluokkaa kuten keisarinna Eugénien.
Krasnaja gazeta

Krasnaja gazeta (, ”Punainen lehti”) oli Pietarissa ja Leningradissa vuosina 1918–1939 ilmestynyt sanomalehti.
Lehti perustettiin V. Volodarskin aloitteesta tammikuussa 1918. Se oli eri aikoina kommunistipuolueen keskus-, kuvernementti- ja kaupunkikomiteoiden sekä Pietarin ja Leningradin neuvostojen äänenkannattaja. Vuosina 1918–1919 ja 1922–1936 "Krasnaja gazeta" ilmestyi aamu- ja iltapäiväpainoksena. Päätoimittajina työskentelivät muun muassa Volodarski, Lev Sosnovski ja Roberts Bauze.
"Krasnaja gazetalla" oli useita liitteitä, ja samanniminen kustannusyhtiö julkaisi aikakauslehtiä ja kirjallisuutta. Lehti yhdistettiin "Leningradskaja pravdaan" maaliskuusssa 1939.
Xi Jinpingin henkilökultti

Xi Jinpingin ympärille on rakennettu henkilökulttia siitä lähtien, kun hän nousi ensin Kiinan kommunistisen puolueen pääsihteeriksi vuonna 2012 ja sitten Kiinan kansantasavallan presidentiksi vuotta myöhemmin.
Taustaa.
Ennen Xitä Kiinan kansantasavallassa oli vahva Mao Zedongin henkilökultti. Maon kuoleman jälkeen henkilökultti on ollut laantumaan päin, mutta sitä hyödynnettiin pitkään erilaisten oheistuotteiden kautta vielä 2000-luvulla. Xin henkilökulttia on tosin verrattu Maon aikaiseen.
Virallisesti kommunistisen puolueen perustuslaki kieltää henkilökultit. Kiinan virallinen kanta on ollut se, että Maon kaltaisten henkilökulttien syntyminen pyritään estämään. Maon lisäksi Xi on myös ainoa kansantasavallan johtaja, jonka nimeä kantava aate mainitaan puolueen perustuslaissa. Puolueessa on myös ollut käytäntö, että puolueen luottamustehtävissä toimivat eläköityvät täytettyään 68 vuotta.
Noustuaan valtaan vuonna 2012 Xi alkoi keskittämään valtaa itselleen, mikä on edesauttanut henkilökultin syntymistä. Vuonna 2018 kommunistipuolueen keskuskomitea esitti, etteivät presidentin (tai varapresidentin) toimikaudet olisi jatkossa rajattu kahteen peräkkäiseen. 
Piirteitä.
Xi Jinping aate sosialismista kiinalaisin erikoispiirtein uudelle aikakaudelle tuli virallisesti osaksi puolueen perustuslakia vuonna 2017. Hunan TV -kanavalla alkoi lokakuussa 2017 visailuohjelma, jonka kysymykset koskivat paitsi Xi Jinping -aatetta että Xin elämää noin yleensä. Kisan isännöijä julisti ohjelmassa mm. "kuunnellaan presidentti Xin puheita ja sisäistetään ne kunnolla!" ja esimerkkikysymys visasta kuului seuraavasti: "presidentti Xi, ollessaan 15-vuotias, lähetettiin Pekingistä Liangjiahehen Shaanxihin maanviljelijäksi. Matkan aikana hän oli innokas hankkimaan tietoa. Hän käveli jopa 15 km lainaamaan erään kirjan. Mikä oli tämän kirjan nimi?" Alibaba julkaisi vuonna 2019 älypuhelinsovelluksen, jonka avulla käyttäjä pystyi opiskelemaan Xi Jinping -aatetta. Sovellus on Kiinan hallinnon tekemä ja nousi maan suosituimmaksi sovellukseksi. Aate on syyskuusta 2021 lähtien ollut pakollinen oppiaine Kiinan kouluissa.
Xinjiangin keskitysleirien entiset vangit ovat kertoneet, että nämä on pakotettu kiittämään Xitä eikä esim. Jumalaa.
Vuonna 2022 uutisoitiin, miten Xi väitetysti nosti Zhangbein kylän köyhyydestä neuvomalla kyläläisiä kasvattamaan uudenlaista perunaa. Lisäksi Xin on väitetty kerran kantaneen 100-kiloista vehnäsäkkiä hartioillaan viiden kilometrin matkan.
Kun kommunistipuolue luopui presidentin virkakausien rajoituksista, viranomaiset sensuroivat pitkän listan sanoja (mm. "Xi Zedong", "kuolematon", "orjuus" ja "1984") ja fraaseja (mm. "keisarin unelma", "kykenemätön johtaja", "Nalle Puh" ja "kautta aikojen"), jotka voitaisiin tulkita puolueen päätöksien vastaiseksi.
Xille on myönnetty mm. seuraavia titteleitä:
Chen Yi (säveltäjä)

Chen Yi (; s. 4. huhtikuuta 1953 Guangzhou) on kiinalainen säveltäjä.
Chen sai kandidaatin ja maisterin arvot Pekingin keskusmusiikkikonservatoriosta. Musiikin tohtoriksi hän väitteli Columbian yliopistossa. Chenin opettajien joukossa olivat Wu Zuqiang, Chou Wen-chung ja Mario Davidovsky. Chen sai ensipalkinnot Kiinan kansallisessa sävellyskilpailussa vuosina 1985 ja 2012. Hän on saanut myös Lili Boulanger -palkinnon (1993), Stoeger-palkinnon (2002) ja Alpert Awards in the Artsin (1997). Chen voitti Yhdysvaltain taide- ja kirjallisuusakatemian Ives Living Awardin vuonna 2001. Hän eteni Pulitzer-finalistiksi teoksellaan "Si Ji" (2006) orkesterille.
Chen on opettanut Peabody Institutessa, University of Missouri–Kansas Cityssa, Pekingin keskusmusiikkikonservatoriossa ja Tianjinin musiikkikonservatoriossa. Hänet valittiin American Academy of Arts and Sciencesiin vuonna 2005 sekä Yhdysvaltain taide- ja kirjallisuusakatemiaan vuonna 2019. Chen sai kunniatohtorin arvot Lawrencen yliopistosta (2002), Baldwin Wallace Universityssa (2008), Portlandin yliopistossa (2009), The New Schoolista (2010) ja Hartfordin yliopistosta (2016). Chenin teoksia on julkaistu äänitettyinä lukuisilla levymerkeillä. 
Chen on naimisissa säveltäjä Zhou Longin kanssa. Pariskunta sävelsi yhdessä sinfonian "Humen 1839".
Kullervo Kalskeen filmografia ja esiintymiset

Tämä on Kullervo Kalskeen filmografia ja esiintymiset.
Grégoire Munster

Grégoire Munster (s. 24. joulukuuta 1998) on Luxemburgin lisenssillä ajava ralliautoilija. Munster kilpailee rallin MM-sarjassa kartanlukijanaan Louis Louka. Munster on aiemmin ajanut WRC2-, WRC3- ja Junior WRC-tasoilla.
Ura.
Grégoiren isä on belgialainen ralliautoilija Bernard Munster.
Grégoire aloitti kilpa-uran vuonna 2017 Opel Adam Cup -sarjassa.
Kaudella 2024 Munster ajaa M-Sport WRT -tallissa.
Teppo Korhonen

Teppo Korhonen (s. 1947) on filosofian tohtori ja Turun yliopiston dosentti. Korhosen väitöskirja "Kuisti. Kansatieteellinen tutkimus" julkaistiin vuonna 1991 Suomen muinaismuistoyhdistyksen kustantamassa Kansatieteellinen arkisto -julkaisusarjassa. Korhonen on myös toiminut Suomen muinaismuistoyhdistyksen puheenjohtajana vuosina 1998–2004.
Vuonna 2021 Korhoselta ilmestyi metsästyksen historiaa käsittelevä teos "Karhuverkosta susipantaan: Karhun ja suden pyynti keskiajalta 2000-luvulle".
Zuqiang Wu

Zuqiang Wu (; 24. heinäkuuta 1927 Peking – 14. maaliskuuta 2022 Peking) oli kiinalainen säveltäjä.
Wu liittyi Kiinan kommunistiseen puolueeseen vuonna 1949. Hän valmistui Pekingin keskusmusiikkikonservatoriosta vuonna 1952. Hänen opettajansa siellä oli Jiang Dingxian. Wu opiskeli myös Moskovan konservatoriossa. Hän opetti sävellystä Pekingin keskusmusiikkikonservatoriossa ja eteni siellä varapuheenjohtajaksi sekä dekaaniksi. Wu osallistui kansainväliseen kuorokilpailutoimintaan ja oli kunnianeuvonantajana World Choir Games -tapahtuman vuonna 2010 järjestäneessä komiteassa. Vuonna 1992 hänet valittiin Kiinan kirjallisuus- ja taidepiirien liiton (CFLAC) kansallisen komitean jäseneksi. Lisäksi Wu toimi Kiinan muusikoiden liiton kunniapuheenjohtajana. Hän istui varajäsenenä Kiinan kommunistisen puolueen keskuskomiteassa vuosina 1982–1987.
Wu sävelsi muun muassa pianokonserton ja baletteja. Hänen musiikkiinsa vaikuttivat kiinalaisen kansanmusiikin tyylit sekä Venäjän ja Länsi-Euroopan klassisen musiikin traditiot.
Dave Ramsey

Dave Ramsey (s. 3. syyskuuta 1960 Nashville, Tennessee) on yhdysvaltalainen kirjailija, radiojuontaja ja motivaatiopuhuja. Ramsey on tullut tunnetuksi teemoista, joissa rohkaistaan velattomaan elämään ja anteliaaseen hyväntekeväisyyteen. Viisi Ramseyn kirjaa on ollut "New York Timesin" bestsellereitä. Hänen merkittävimpiä teoksia ovat "Financial Peace" ja "The Total Money Makeover". Ramsey valittiin National Radio Hall of Fameen vuonna 2015. 
"Newsmax" nimesi Ramseyn 100 vaikuttavimman evankelisen joukkoon Yhdysvalloissa vuonna 2017.
Kirjailijana.
Ramseyn ohjelmissa ja kirjoituksissa keskitytään voimakkaasti rohkaisemaan ihmisiä pääsemään pois veloista. Ramseyn kirjoissa ja lähetyksissä on usein kristillinen näkökulma, joka heijastaa Ramseyn uskonnollista vakaumusta. Vuonna 2009 Ramsey nimettiin vuoden 2009 Marconi-palkinnon voittajaksi. Ramsey johtaa The Lampo Group-yritystä, jonka pääkonttori sijaitsee Brentwoodissa, Tennesseessä.
Oddmund Løkensgard Hoel

Oddmund Løkensgard Hoel (s. 8. marraskuuta 1968) on norjalainen keskustapuolueen poliitikko. Hän toimi Norjan tutkimus- ja korkeakouluministerinä tammikuusta 2024 helmikuuhun 2025. Sitä ennen hän toimi valtiosihteerinä Norjan opetusministeriössä. Hoel on opiskellut pohjoismaisia kieliä ja kirjallisuutta Oslon yliopistossa sekä historiaa Norjan teknis-luonnontieteellisessä yliopistossa. Vuonna 2019 hänestä tuli Vestlandetin korkeakoulun historian professori.
Tervia Osuuskunta

Tervia Osuuskunta (virallisesti Pohjois-Suomen sosiaali- ja terveydenhuollon osuuskunta) on Pohjois-Pohjanmaan, Lapin, Kainuun ja Keski-Pohjanmaan hyvinvointialueen yhteinen osuuskuntakonserni. Konserniin kuuluvat vuonna 2020 perustettu "Tervia Osaajat Oy" sekä vuonna 2023 perustettu "Tervia Logistiikka Oy".
Osuuskunnan keskeisenä tavoitteena on vahvistaa omistajiensa eli pohjoisten hyvinvointialueiden yhteistyötä. 
Osuuskunnan yhtiöt.
Tervia Osaajat Oy keskittyy omistajiensa lääkäriosaamisen jakamiseen pohjoisilla hyvinvointialueilla. Tavoitteena on varmistaa laadukas, yhdenvertainen ja kustannustehokas erikoissairaanhoito koko Pohjois-Suomen alueella. Toiminta käynnistettiin vuonna 2020. 
Tervia Logistiikka Oy:n toimialaa ovat logistiikka-, kuljetus-, hankintapalvelut sekä muut omistajien ydintoimintaa tukevat palvelut. Yhtiö tuottaa Pohjois-Pohjanmaan, Lapin, Kainuun ja Keski-Pohjanmaan hyvinvointialueiden järjestämisvastuulla olevien lakisääteisten henkilökuljetuspalveluiden tilaus ja välitystoiminnan 1.1.2025 alkaen. Toiminnot siirretään yhtiöön vaiheittain vuoden 2024 aikana.
Saksan europarlamenttivaalit 2024

Vuoden 2024 europarlamenttivaalit järjestettin Saksan osalta 9. kesäkuuta. Maalle on kiintiöity 96 paikkaa Europarlamentissa.
Äänioikeus ja ehdokasasettelu.
Äänioikeus vaaleissa on sellaisilla henkilöillä, jotka täyttävät seuraavat ehdot:
Toisten EU-maiden Saksassa vakuituisesti asuvat kansalaiset saavat äänestää Saksassa samoin ehdoin kuin maan omatkin kansalaiset. Kun nämä äänestävät ensimmäistä kertaa, näiden tulee rekisteröityä oma-aloitteisesti kotikunnassaan.
Äänestysikärajaa laskettiin 16 ikävuoteen ja tätä sovellettiin ensimmäistä kertaa näissä vaaleissa.
Ehdokkaita asettaville puoluelle päätettiin vuonna 2022 asettaa lakisääteinen kahden prosentin vaalikynnys, mutta sitä ei sovelleta vielä vuoden 2024 vaaleissa.
Kohuja kampanjoinnin aikana.
Huhtikuun 2024 lopussa vihreiden, Voltin ja Die Linken kampanjatiimit kertoivat vaalihäirinnästä näiden pystyttäessä vaalimainoksia. 
Toukokuussa 2024 AfD:n europarlamentaarikko Maximilian Krah sanoi "La Repubblican" haastattelussa, ettei kaikkia Waffen-SS:n jäseniä voi pitää rikollisina. Tämän seurauksena Ranskan kansallinen liittouma lopetti yhteistyön AfD:n kanssa ja erotti puolueen ID-ryhmästä.
Toinen AfD:n jäsen, Heinrich Koch, joutui puukotuksen uhriksi 5. kesäkuuta. Hän oli kertoman mukaan puuttunut vaalimainosten tärvelemiseen, minkä seurauksena kolmen henkilön ryhmä oli käynyt Kochin kimppuun.
Toukokuun alussa joukko nuoria miehiä kävi Matthias Ecke (SPD) kimppuun Dresdenissä. Ecke joutui leikkaukseen. Sama ryhmä kävi myöhemmin samana iltana kahden vihreiden vaalityötä tekevän henkilön kimppuun.
Tulokset.
Taulukossa vain ne puolueet, jotka saivat edustajiaan läpi vaaleissa.
Rødenesin kirkko

Rødenesin kirkko () on Markerin kunnassa Østfoldin läänissä Norjassa sijaitseva kivinen pitkäkirkko 1200-luvulta.
Ola Isene

Ola Isene (2. kesäkuuta 1898 Marker, Norja – 6. toukokuuta 1973 Oslo, Norja) oli norjalainen näyttelijä ja oopperalaulaja. Hän aloitti uransa vuonna 1923 oopperan parissa ja siirtyi 1930-luvun lopulla teatterin puolelle. Isene näytteli muun muassa Trøndelagin teatterissa, Det Nye Teaterissa ja Norjan kansallisteatterissa. Lisäksi hän näytteli elokuvissa, esimerkiksi elokuvassa "Verinen tie" vuodelta 1955.
S/S Bergensfjord

S/S Bergensfjord oli Den Norske Amerikalinje -varustamon höyrylaiva, joka liikennöi vuodesta 1913 Norjan ja New Yorkin välillä. Se oli aikansa suurin norjalainen matkustaja-alus sisaraluksensa S/S "Kristianiafjordin" ohella. Toisen maailmansodan aikana "Bergensfjord" oli liittoutuneiden käytössä joukkojenkuljetusaluksena. Alus myytiin vuonna 1946 Panamaan ja romutettiin vuonna 1959.
S/S Kristianiafjord

S/S Kristianiafjord oli Den Norske Amerikalinje -varustamon höyrylaiva, joka liikennöi vuodesta 1913 Norjan ja New Yorkin välillä. Se oli aikansa suurin norjalainen matkustaja-alus sisaraluksensa S/S "Bergensfjordin" ohella. Alus ajoi karille Cape Racen edustalla 15. heinäkuuta 1917. Kaikki matkustajat pelastuivat, mutta laiva tuhoutui. Se korvattiin S/S "Stavangerfjordilla".
S/S Stavangerfjord

S/S Stavangerfjord oli Den Norske Amerikalinje -varustamon höyrylaiva, joka liikennöi vuodesta 1918 Norjan ja New Yorkin välillä. Norjan miehityksen aikana saksalaiset takavarikoivat sen sotilaidensa majoituskäyttöön. Sodan jälkeen "Stavangerfjord" jatkoi liikennöintiä vuoteen 1963, jolloin se myytiin Hongkongiin romutettavaksi.
Kiviristi (elokuva)

Kiviristi () on Leonid Osykan ohjaama neuvostoliittolainen (ukrainalainen) elokuva, jonka ensi-ilta oli vuonna 1968.
Kiviristi kuuluu ohjaajansa tunnetuimpiin ohjaustöihin. Teos on arvostettu Ukrainan elokuvahistorian sadan parhaan elokuvan listan sijalle 5/100. Mustavalkoista teosta on luonnehdittu ukrainalaisen runollisen elokuvan parhaimmistoon kuuluvaksi ja maailman elokuvataiteen teokseksi, jolle ei ukrainaisen elokuvan joukosta löydy vertaista. 
Näyttelijät.
Lähde:
Lentoja unessa ja valveilla

Lentoja unessa ja valveilla () on Roman Balajanin ohjaama neuvostoliittolainen (ukrainalainen) pitkä elokuva vuodelta 1983. 
Elokuva saavutti suurta suosiota perestroikan alkuaikoina Neuvostoliitossa. Elokuvan näki 6,5 miljoonaa katselijaa vuonna 1983. Suomen ensi-ilta oli vuonna 1983 ja Yleisradio esitti elokuvan ykköskanavallaan vuonna 1985. Vuonna 2021 elokuva luokiteltiin Ukrainan elokuvahistorian sadan parhaan elokuvan listan sijalle 7/100. 
Juoni.
40-vuotias neuvostoarkkitehti elää keski-iän kriisiä ja on vieraantunut yhteiskunnasta, joka ei enää tarjoa hänelle haastavia virikkeitä. Hän elää kuvitelmissaan, joissa hän lentää ja tilittää mennyttä elämäänsä pohtien, miksi kaikki tuntuu suistuneen raiteiltaan.
Vastaanotto.
"Helsingin Sanomien" Helena Ylänen moitti elokuvaa tekovakavaksi, tragikoomiseksi puuroksi sekä kurjaksi ja muodottomaksi sattumusten sarjaksi, jossa tähtinäyttelijä Oleg Jankovski ”piehtaroi [--] tavalla, joka on hyvin tuttua amerikkalaisten supertähtien omakustanteista”. Jotain kiinnostavaa elokuva tarjosi Yläselle kuvatessaan neuvostoliittolaisen työelämän eksoottisia asenteita ja moraalisääntöjä. Saman lehden Mikael Fränti piti "Lentoja" puolestaan virkistävän uudenlaisia muotoja hakevana neuvostoelokuvana, jossa nuori ohjaaja antaa tähtinäyttelijä Jankovskin revitellä pidäkkeettä. Hän kehui myös Nikita Mihalkovin ja Ljudmila Gurtshenkon roolitöitä sekä ohjaaja Balajanin visuaalisia kykyjä..
Kadonnut kirje

Kadonnut kirje () on Borys Ivtšenkon ohjaama neuvostoliittolainen pitkä elokuva. Sen ensi-ilta oli vuonna 1972.
Lyhyitä kohtaamisia

Lyhyitä kohtaamisia () on Kira Muratovan ohjaama neuvostoliittolainen elokuva vuodelta 1967.
Teos oli hänen esikoisohjauksensa. Tässä kolmiodraamassa pääosia näyttelivät Muratova itse ja myöhemmin suursuosioon laulajana noussut Vladimir Vysotski.
Vuonna 2021 elokuva arvostettiin Dovženko-keskuksen julkaisemalla Ukrainan elokuvahistorian sata parasta elokuvaa -listalla sijalle 13/100.
Pitkiä jäähyväisiä

Pitkiä jäähyväisiä (alkuperäisnimi ) on Kira Muratovan ohjaama neuvostoliittolainen fiktioelokuva vuodelta 1971. 
Vastaanotto.
Elokuva tuomittiin vastavallankumoukselliseksi ja Neuvostoliiton vastaiseksi, joten se rajattua kotimaan levitystä lukuun ottamatta kiellettiin. Elokuvan johdosta sekä Odessan elokuvastudion johtaja että Ukrainan valtion (Ukrainan sosialistisen neuvostotasavallan) elokuvakomitean puheenjohtaja erotettiin tehtävistään. Muratovalta estettiin elokuvien tekeminen "pysyvästi", joten hänen oli pakko siirtyä työskentelemään kirjastonhoitajana. Vuonna 1971 kuvattu elokuva julkaistiin Neuvostoliitossa laajemmin vasta vuonna 1987.
Vuonna 1987 elokuva voitti yleisneuvostoliittolaisten elokuvafestivaalien () tuomariston pääpalkinnon ja samana vuonna myös Neuvostoliiton elokuva-akatemian merkittävimpiin elokuvapalkintoihin kuuluvan Nika-palkinnon. Lisäksi elokuva voitti Locarnon elokuvajuhlilla kansainvälisten elokuvakriitikoiden Fiprescin palkinnon.
Vuonna 2021 elokuva ylsi Ukrainan elokuvahistorian yhdeksänneksi parhaaksi teokseksi Dovženko-keskuksen julkaisemalla Ukrainan elokuvahistorian sata parasta elokuvaa -listalla.
Odessan elokuvastudio

 Odessan elokuvastudio () on vuonna 1919 toimintansa aloittanut ukrainalainen elokuvastudio, jonka kotipaikka on Odessa. Nykyisellä nimellään se on ollut vuodesta 1938.
Elokuvastudiossa on sen toimintavuosien aikana kuvattu yli 400 pitkää elokuvaa. Prymorskyin piirin osoitteessa Frantsuzkyi bulvar 33 () sijaitsevan elokuvastudion yhteydessä toimii elokuvahistorian museo.
Studio oli 1920-luvulla ukrainalaisen elokuvan keskeinen toimija. Se tuotti taide-elokuvia, uutiskatsauksia, elokuvalehtiä, dokumentteja historiallisista tapahtumista ja elokuvaversioita kirjojen pohjalta. Sen merkitys väheni, kun ukrainalainen tuotanto supistui. Studio evakuoitiin 1941 Keski-Aasiaan, ja sen jälkeen se oli Mosfilmin haara nimellä Mustanmeren elokuvatehdas vuoteen 1955.
Monet merkittävät ukrainalaiset elokuvan parissa toimineet saivat studiossa oppinsa: elokuvaohjaajat Oleksandr Dovženko, Juri Stabovyi, Arnold Kordium ja Ivan Kavaleridze sekä kuvaajat Danylo Demutskyi ja Jo. Rona
Pokrovan katedraali

Pokrovan katedraali () eli Pyhän Jumalanäidin suojeluksen katedraali (, Свято-Покровська церква) on Ukrainan Harkovassa sijaitseva kirkkorakennus. Vuonna 1689 valmistunut, Pokrovan luostariin kuuluva katedraali on Harkovan vanhimpia tiilirakennuksia.
Kuoppa (elokuva)

Kuoppa ("The Hole in the Ground") on vuonna 2018 valmistunut kauhuelokuva, jonka on ohjannut Lee Cronin. Se on Croninin ensimmäinen pitkä elokuva.
Elokuva on irlantilais-belgialais-suomalainen yhteistuotanto. Se tehtiin kahden miljoonan euron budjetilla, jota Suomen elokuvasäätiö tuki 100 000 eurolla. Osa elokuvan teknisestä työryhmästä tuli Suomesta. Parissa kohtauksessa näyttelee Kati Outinen.
Elokuvan ikäraja on 16 vuotta.
Vastaanotto.
Metacritic-aggregaattorissa elokuva sai yhteisarvosanan 63 % ja Rotten Tomatoesissa 83 %.
Johan Floderus

Johan Floderus (s. 10. syyskuuta 1990 Kungälv) on ruotsalainen virkamies, joka oli vangittuna Iranissa huhtikuusta 2022 kesäkuuhun 2024. Euroopan komissiossa työskennellyt Floderus pidätettiin lomamatkalla, ja häntä syytettiin vakoilusta Israelin hyväksi. Ruotsalaisen uutistoimisto Tidningarnas Telegrambyrån tietojen mukaan asialla olisi ollut yhteys hieman aiemmin Ruotsissa annettuun iranilaisen Hamid Nourin elinkautiseen tuomioon, jonka Nouri sai osallisuudestaan poliittisten vankien surmaamiseen Iranissa 1988. Ruotsi ja Euroopan unioni vaativat toistuvasti Irania vapauttamaan Floderuksen, ja ihmisoikeusjärjestöt syyttivät Irania panttivankidiplomatiasta. Oikeudenkäynti Floderusta vastaan alkoi joulukuussa 2023, ja tammikuussa 2024 syyttäjä vaati Floderukselle kuolemantuomiota.
Floderus ja toinen pidätetty ruotsalainen Saeed Azizi vapautettiin kesäkuussa 2024, kun Ruotsi palautti Hamid Nourin Iraniin.
Feliks Soboljev

Feliks Myh’ailovytš Soboljev (; 25. heinäkuuta 1931 Harkova – 20. huhtikuuta 1984 Kiova) oli ukrainalainen elokuvaohjaaja, jonka ohjaustyöt ajoittuivat Neuvostoliiton aikaan. 
Kolme hänen ohjauksistaan arvostettiin Ukrainan elokuvahistorian sadan parhaan elokuvan joukkoon (Dovženko-keskus, 2021). Näistä elokuva Minä ja muut () (1971) sijoittui tällä sadan elokuvan listalla sijalle 32.
Kobayashi-san-chi no Maid Dragon

Kobayashi-san-chi no Maid Dragon (, ) on Coolkyoushinjan käsikirjoittama ja piirtämä manga, josta on tehty myös animeversio televisioon. Mangan julkaisu alkoi vuonna 2013. Animen esittäminen alkoi vuonna 2017. Animen ohjaaja on Yasuhiro Takemoto ja tuottaja on Kyoto Animation.
Juoni.
Kobayashi on tavallinen toimistotyöläinen, joka asuu yksin tylsää elämää. Hän pelastaa hädässä olevan lohikäärmeen nimeltä Tohru, joka voi muuttua ihmistytöksi ja haluaa maksaa takaisin kiitollisuutensa.
Solut työssä

Solut työssä () on Akane Shimizun käsikirjoittama ja piirtämä manga, josta on tehty myös animeversio. Mangan julkaiseminen alkoi vuonna 2015. Mangaa julkaisee suomeksi Sangatsu Manga. Animen esittäminen alkoi vuonna 2018. Animen on ohjannut Kenichi Suzuki.
Tqemali

Tqemali () on georgialainen kirsikkaluumupohjainen hapan, joko punaisen tai vihreän värinen maustekastike. Se maustetaan yleensä paprikalla, valkosipulilla, suolalla, tillillä, korianterilla ja puolanmintulla. Tkemalia käytetään muun muassa liha-, kala- ja pastaruokien maustamiseen Georgiassa ja muualla entisen Neuvostoliiton alueella.
Alankomaiden europarlamenttivaalit 2024

Alankomaiden europarlamenttivaalit 2024 järjestettiin 6. kesäkuuta 2024, ja ne olivat osa vuoden 2024 europarlamenttivaaleja koko unionin alueella. Vaaleissa valittiin 31 europarlamentaarikkoa kaudeksi 2024–2029. Valittavien jäsenten määrä oli viisi enemmän kuin vuoden 2019 vaaleissa. Jäsenten määrän kasvu johtui Yhdistyneen kuningaskunnan EU-erosta ja Alankomaiden väestönkasvusta.
Äänestysprosentti oli 46,18 prosenttia.
Belgian europarlamenttivaalit 2024

Belgian europarlamenttivaalit 2024 järjestettiin 9. kesäkuuta 2024, ja ne olivat osa vuoden 2024 europarlamenttivaaleja koko unionin alueella. Vaaleissa valittiin 22 europarlamentaarikkoa kaudeksi 2024–2029.
Tausta.
Belgian kolmella kieliyhteisöllä on kiintiöidyt määrät edustajia: hollanninkielisillä 12, ranskankielisillä 8 ja saksankielisillä 1.
Seuraavat istuvat mepit ovat ilmoittaneet, etteivät enää aio asettua ehdolle:
Äänioikeus ja ehdokasasettelu.
Belgiassa sovelletaan äänestyspakkoa, mutta sitä ei alun perin ollut tarkoitus ulottaa alle 18-vuotiaisiin äänioikeutettuhin. Tähän tuli kuitenkin muutos maaliskuussa 2024, kun maan perustuslaillinen tuomioistuin linjasi, että äänestysvelvollisuus koskee myös 16- ja 17-vuotiaita. Äänestämättä jättämisestä voi seurata sakkorangaistus, mikäli vaaliviranomaiset päättävät lähettää asian syyteharkintaan.
Äänioikeus vaaleissa on automaattisesti sellaisilla Belgian kansalaisilla, jotka ovat vähintään 16-vuotiaita ja asuvat vakituisesti Belgiassa. Äänestysikärajaa laskettiin 16 vuoteen (ennen 18) kesäkuussa 2023. Toisten EU-maiden kansalaiset voivat äänestää Belgiassa, mikäli nämä täyttävät seuraavat ehdot:
Äänestysprosentti oli 89,01 prosenttia.
Bulgarian europarlamenttivaalit 2024

Bulgarian europarlamenttivaalit 2024 järjestettiin 6.–9. kesäkuuta 2024, ja ne olivat osa vuoden 2024 europarlamenttivaaleja koko unionin alueella. Vaaleissa valittiin 17 europarlamentaarikkoa kaudeksi 2024–2029.
Äänestysprosentti oli 33,78 prosenttia, kolmanneksi alhaisin Unionin jäsenmaista.
Tulokset.
Valituiksi tulivat:
Espanjan europarlamenttivaalit 2024

Espanjan europarlamenttivaalit 2024 järjestettiin 9. kesäkuuta 2024, ja ne olivat osa vuoden 2024 europarlamenttivaaleja koko unionin alueella. Vaaleissa valittiin 61 europarlamentaarikkoa kaudeksi 2024–2029.
Äänestysprosentti oli 46,39 prosenttia.
Irlannin europarlamenttivaalit 2024

Irlannin europarlamenttivaalit 2024 järjestettiin 6.–9. kesäkuuta 2024, ja ne olivat osa vuoden 2024 europarlamenttivaaleja koko unionin alueella. Vaaleissa valittiin 14 europarlamentaarikkoa kaudeksi 2024–2029.
Vaalitapa.
Irlannin europarlamentaarikot valitaan siirtoäänivaalitavalla kolmesta vaalipiiristä:
Itävallan europarlamenttivaalit 2024

Itävallan europarlamenttivaalit 2024 järjestettiin 9. kesäkuuta 2024, ja ne olivat osa vuoden 2024 europarlamenttivaaleja koko unionin alueella. Vaaleissa valittiin 20 europarlamentaarikkoa kaudeksi 2024–2029.
Äänestysprosentti oli 56,25 prosenttia.
Kreikan europarlamenttivaalit 2024

Kreikan europarlamenttivaalit 2024 järjestettiin 9. kesäkuuta 2024, ja ne olivat osa vuoden 2024 europarlamenttivaaleja koko unionin alueella. Niissä valittiin Kreikan 21 Euroopan parlamentin jäsentä eli europarlamentaarikkoa viisivuotiskaudelle 2024–2029.
Vaaleissa kahdeksan puoluetta sai paikkoja europarlamenttiin. Vaalien suurin puolue oli keskusta-oikeistolainen Uusi demokratia.
Tulokset.
Vaalien tulokset olivat:
Kroatian europarlamenttivaalit 2024

Kroatian europarlamenttivaalit 2024 järjestettiin 9. kesäkuuta 2024, ja ne olivat osa vuoden 2024 europarlamenttivaaleja koko unionin alueella. Vaaleissa valittiin 12 europarlamentaarikkoa kaudeksi 2024–2029.
Äänioikeus vaaleissa on sellaisilla Kroatian kansalaisilla, jotka ovat vaalipäivään mennessä täyttäneet 18 vuotta. Se, asuuko Kroatian kansalainen maassa tai ei, ei vaikuta äänioikeuteen. Toisten EU-maiden kansalaiset voivat äänestää Kroatiassa, mikäli he asuvat maassa joko väliaikaisesti tai pysyvästi ja ovat rekisteröityneet äänestäjiksi.
Seuraavat puolueet tai vaaliliitot saivat edustajian läpi vaaleissa:
Äänestysprosentti oli 21,35 prosenttia, alhaisin koko unionin alueella.
Kyproksen europarlamenttivaalit 2024

Kyproksen europarlamenttivaalit 2024 järjestettiin 9. kesäkuuta 2024, ja ne ovat osa vuoden 2024 europarlamenttivaaleja koko unionin alueella. Vaaleissa valittiin kuusi europarlamentaarikkoa kaudeksi 2024–2029.
Latvian europarlamenttivaalit 2024

Latvian europarlamenttivaalit 2024 järjestettiin 8. kesäkuuta 2024, ja ne olivat osa vuoden 2024 europarlamenttivaaleja koko unionin alueella. Vaaleissa valittiin yhdeksän europarlamentaarikkoa kaudeksi 2024–2029.
Äänestysprosentti oli 33,82 prosenttia.
Liettuan europarlamenttivaalit 2024

Liettuan europarlamenttivaalit 2024 järjestettiin 9. kesäkuuta 2024, ja ne olivat osa vuoden 2024 europarlamenttivaaleja koko unionin alueella. Vaaleissa valittiin 11 europarlamentaarikkoa kaudeksi 2024–2029.
Ehdokasasettelu ja äänioikeus.
Istuvista mepeistä kaksi, Aušra Maldeikienė ja Viktor Uspaskich, ilmoitti, etteivät aio hakea jatkokautta. Molemmat perustelivat päätöstään henkilöhtaisilla syillä. 
Yhteensä ehdokkaita oli yhteensä 319.
Äänioikeus vaaleissa on kaikilla väh. 18-vuotiailla Liettuan kansalaisilla. Liettuassa pysyvällä oleskeluluvalla asuvat toisten EU-maiden kansalaiset voivat äänestää, mikäli he ovat vaalipäivään mennessä 18-vuotiaita ja ilmoittautuneet maan vaaliviranomaisille.
Tulokset.
Taulukossa vain ne puolueet, jotka saivat edustajiaan läpi vaaleissa.
Äänestysaktiivisuus oli vain 28 %, mikä oli selkeää laskua aiemmilta vuosilta: 54 % vuonna 2019 ja 47 % vuonna 2014.
Luxemburgin europarlamenttivaalit 2024

Luxemburgin europarlamenttivaalit 2024 järjestettiin 9. kesäkuuta 2024, ja ne olivat osa vuoden 2024 europarlamenttivaaleja koko unionin alueella. Vaaleissa valittiin 6 europarlamentaarikkoa kaudeksi 2024–2029.
Äänioikeus.
Äänioikeus vaaleissa on henkilöillä, jotka täyttävät seuraavat ehdot:
Luxemburgissa on käytössä äänestysvelvollisuus, joka koskee kaikkia äänestäjiksi rekisteröityneitä Luxemburgin kansalaisia, jotka ovat alle 75-vuotiaita eivätkä oleskele vaalien aikana ulkomailla. Ulkomailla oleskelevat luxemburgilaiset voivat halutessaan äänestää kirjeitse.
Äänestysprosentti oli 82,29%.
Maltan europarlamenttivaalit 2024

Maltan europarlamenttivaalit 2024 järjestettiin 8. kesäkuuta 2024, ja ne olivat osa vuoden 2024 europarlamenttivaaleja koko unionin alueella. Vaaleissa valittiin 6 europarlamentaarikkoa kaudeksi 2024–2029.
Valituiksi tulivat:
Äänestysprosentti oli 72,98%.
Portugalin europarlamenttivaalit 2024

Portugalin europarlamenttivaalit 2024 järjestettiin kesäkuussa 2024, ja ne olivat osa vuoden 2024 europarlamenttivaaleja koko unionin alueella. Vaaleissa valittiin 21 europarlamentaarikkoa kaudeksi 2024–2029.
Äänestysprosentti oli 36,47 prosenttia.
Puolan europarlamenttivaalit 2024

Puolan europarlamenttivaalit 2024 järjestettiin 6.–9. kesäkuuta 2024, ja ne olivat osa vuoden 2024 europarlamenttivaaleja koko unionin alueella. Vaaleissa valittiin 53 europarlamentaarikkoa kaudeksi 2024–2029.
Äänestysprosentti oli 40,65 prosenttia.
Romanian europarlamenttivaalit 2024

Romanian europarlamenttivaalit 2024 järjestettiin 9. kesäkuuta 2024, ja ne olivat osa vuoden 2024 europarlamenttivaaleja koko unionin alueella. Vaaleissa valittiin 33 europarlamentaarikkoa kaudeksi 2024–2029.
Äänestysprosentti oli 52,40 prosenttia.
Ruotsin europarlamenttivaalit 2024

Ruotsin europarlamenttivaalit 2024 järjestettiin 9. kesäkuuta 2024, ja ne olivat osa vuoden 2024 europarlamenttivaaleja koko unionin alueella. Vaaleissa valittiin 21 europarlamentaarikkoa kaudeksi 2024–2029.
Äänioikeus ja ehdokasasettelu.
Äänioikeus vaaleissa oli sellaisilla henkilöillä, jotka täyttivät seuraavat ehdot:
Ruotsissa asuvat ulkomaalaiset EU-kansalaiset olivat äänioikeutettuja, mikäli nämä olivat kirjoilla Ruotsin väestötietojärjestelmässä ja olivat rekisteröityneet äänestäjiksi viimeistään 30 päivää ennen vaaleja.
Vaaleissa saivat asettua ehdolle sellaiset henkilöt, jotka olivat äänioikeutettuja Ruotsissa ja olivat etukäteen antaneet kirjallisen suostumuksensa ehdokkuudelleen.
Slovakian europarlamenttivaalit 2024

Slovakian europarlamenttivaalit 2024 järjestettiin 8. kesäkuuta 2024, ja ne olivat osa vuoden 2024 europarlamenttivaaleja koko unionin alueella. Vaaleissa valittiin 15 europarlamentaarikkoa kaudeksi 2024–2029.
Tausta.
Äänioikeus vaaleissa on kaikilla vähintään 18-vuotiailla Slovakian kansalaisilla, jotka asuvat maassa. Toisten EU-maiden kansalaiset saavat äänestää Slovakiassa, mikäli ovat iältään vähintään 18-vuotiaita, asuvat maassa pysyvällä oleskeluluvalla ja ovat rekisteröityneet äänestäjiksi viimeistään 40 päivää ennen vaaleja.
Istuvista mepeistä Róbert Hajšel (SMER) ja Vladimír Bilčík (Demokraatit) ilmoittivat, etteivät asetu ehdolle. 
Tulokset.
Vaalien äänestysprosentti oli 34,38 prosenttia.
Slovenian europarlamenttivaalit 2024

Slovenian europarlamenttivaalit 2024 järjestettiin 9. kesäkuuta 2024, ja ne olivat osa vuoden 2024 europarlamenttivaaleja koko unionin alueella. Vaaleissa valittiin 9 europarlamentaarikkoa kaudeksi 2024–2029.
Äänestysprosentti oli 41,80 prosenttia.
Tulokset.
Valituiksi tulivat:
Tanskan europarlamenttivaalit 2024

Tanskan europarlamenttivaalit 2024 järjestettiin 9. kesäkuuta 2024, ja ne olivat osa vuoden 2024 europarlamenttivaaleja koko unionin alueella. Vaaleissa valittiin 15 europarlamentaarikkoa kaudeksi 2024–2029.
Äänestysprosentti oli 58,25 prosenttia.
Tšekin europarlamenttivaalit 2024

Tšekin europarlamenttivaalit 2024 järjestettiin 7.–8. kesäkuuta 2024, ja ne olivat osa vuoden 2024 europarlamenttivaaleja koko unionin alueella. Vaaleissa valittiin 21 europarlamentaarikkoa kaudeksi 2024–2029.
Tulokset.
Vaalien äänestysprosentti oli 36,45 prosenttia.
Valitut ehdokkaat.
Euroopan parlamenttiin valitut ehdokkaat äänimäärän mukaan:
Unkarin europarlamenttivaalit 2024

Unkarin europarlamenttivaalit 2024 järjestettiin 9. kesäkuuta 2024, ja ne olivat osa vuoden 2024 europarlamenttivaaleja koko unionin alueella. Vaaleissa valittiin 21 europarlamentaarikkoa kaudeksi 2024–2029.
Äänestysprosentti oli 59,46 prosenttia.
Viron europarlamenttivaalit 2024

Viron europarlamenttivaalit 2024 järjestettiin 9. kesäkuuta 2024, ja ne oliivat osa vuoden 2024 europarlamenttivaaleja koko unionin alueella. Vaaleissa valittiin 7 europarlamentaarikkoa kaudeksi 2024–2029.
Äänioikeus ja ehdokasasettelu.
Äänioikeus vaaleissa on sellaisilla henkilöillä, jotka täyttävät seuraavat ehdot:
Toisten EU-maiden kansalaiset voivat rekisteröityä äänestäjiksi Virossa, mikäli heillä on maassa vakituinen ja väestörekisteriin merkitty osoite eivätkä he ole erikseen menettäneet äänioikeuttaan kotimaassaan tai Virossa. Rekisteröityminen on tehtävä viimeistään 30 päivää ennen vaaleja.
Ehdokkaaksi saavat asettua sellaiset henkilöt, jotka ovat vähintään 21-vuotiaita ja joilla on äänioikeus Virossa. Puolustusvoimien aktiivisessa palveluksessa olevat henkilöt eivät voi olla ehdolla.
Istuva pääministeri Kaja Kallas on kertonut, ettei aio asettua ehdolle vaaleissa.
Tulokset.
Valituiksi tulivat
Jonathan Moffett

Jonathan Philip "Sugarfoot" Moffett (s. 17. marraskuuta 1954 New Orleans, Louisiana) on yhdysvaltalainen rumpali ja musiikkituottaja. Hänet tunnetaan rumpalina muun muassa Michael Jacksonille, Madonnalle, Princelle ja Elton Johnille.
Moffettin ura alkoi, kun hän keväällä 1979 pääsi viime hetken koe-esiintymiseen The Jacksons -yhtyeen rumpaliksi, mistä hän sai paikan. Hän osallistui yhtyeen Destiny-maailmankiertueelle vuosina 1979–1980. Vuonna 1985 hänestä tuli myös Madonnan rumpali. Moffett soitti Michael Jacksonin yhtyeessä aina hänen kuolemaansa asti.
Moffett on naimisissa Myra Moffettin kanssa. Pari on avioitunut vuonna 2021.
Blekinge-luokka

Blekinge-luokka (tyyppi A26) on Ruotsin merivoimien tuleva sukellusveneluokka, jonka valmistuksesta vastaa Saab Kockums AB. Ruotsin puolustusmateriaalilaitoksen () ja Ruotsin puolustusvoimien keskuudessa se tunnetaan myös nimellä "Nästa generations ubåt (NGU)".
Taustaa.
Gotland-luokan korvaava alkuperäinen sukellusvenehanke käynnistettiin jo 1990-luvun alussa nimellä "U-båt 2000", mutta hankkeen rahoitus katkesi 1990-luvulla. Projekti käynnistettiin uudelleen, kun Ruotsin hallitus tilasi 2015 kaksi A26-sukellusvenettä, jotka piti toimittaa vuonna 2022, mutta valmistumista lykättiin myöhemmin kahteen kertaan.
Alukset.
Alukset ovat kooltaan suunnilleen Ruotsin laivaston 1990-luvulla käyttöönotettujen Gotland-luokan sukellusveneiden kokoisia.
Tšekin europarlamenttivaalit 2019

Tšekin europarlamenttivaalit 2019 järjestettiin 24.–25. toukokuuta 2019, ja ne olivat osa vuoden 2019 europarlamenttivaaleja koko unionin alueella. Vaaleissa valittiin 21 europarlamentaarikkoa kaudeksi 2019–2024.
Tulokset.
Vaalien äänestysprosentti oli 28,72 %.
Valitut ehdokkaat.
Euroopan parlamenttiin valitut ehdokkaat äänimäärän mukaan:
Björn Cederhvarf

Karl Björn Cederhvarf (20. kesäkuuta 1878 Lappeenranta – 24. tammikuuta 1960 Helsinki) oli suomalainen arkeologi. Cederhvarf tunnetaan erityisesti Jomalan Jettbölen kivikautisen asuinpaikan tutkimuksista, mutta 1900-luvun alussa hän teki tutkimuksia myös yli sadalla nuoremman rautakauden kohteella Ahvenanmaalla. Vuosina 1929–1930 hän toimi Suomen Muinaismuistoyhdistyksen puheenjohtajana.
Di-tert-butyyliperoksidi

Di-tert-butyyliperoksidi (C8H18O2) on orgaanisiin peroksideihin kuuluva orgaaninen yhdiste. Yhdistettä voidaan käyttää esimerkiksi radikaali-initiaattorina polymeerien ja muiden yhdisteiden valmistuksessa.
Ominaisuudet, valmistus ja käyttö.
Huoneenlämpötilassa di-tert-butyyliperoksidi on väritöntä tai kellertävää nestettä. Yhdiste liukenee veteen vain vähäisissä määrin ja paremmin useisiin orgaanisiin liuottimiin, esimerkiksi asetoniin ja hiilivetyihin. Aine on orgaaniseksi peroksidiksi melko stabiili ja hajoaa radikaaleiksi vasta kuumennettaessa tai fotokemiallisesti. Se reagoi väkevien happojen ja voimakkaiden Lewis-happojen kanssa. Di-tert-butyyliperoksidi on voimakas hapetin.
Di-tert-butyyliperoksidia valmistetaan hapettamalla tert-butanolia tai isobuteenia vetyperoksidilla. Toinen tapa on kuumentaa tert-butyylihydroperoksidin tert-butanoliliuosta 85 °C:n lämpötilaan happaman katalyytin läsnä ollessa. Tuote puhdistetaan tislaamalla.
Di-tert-butyyliperoksidia käytetään radikaali-initiaattorina esimerkiksi polyeteenin, polystyreenin, polymetyylimetakrylaatin ja silikonien valmistuksessa. Orgaanisen kemian synteeseissä se toimii radikaalien lähteenä muun muassa radikaaliadditioissa, syklisointireaktioissa ja aromaattisten yhdisteiden radikaalisubstituutioissa. Di-tert-butyyliperoksidia voidaan lisätä dieseliin syttymistä edistäväksi lisäaineeksi.
Worldline

Worldline (Euronext: WLN) on maksupalveluihin erikoistunut yritys ja yksi suurimmista toimijoista maksupäätemarkkinoilla.
Ryhmä toimii Länsi-Euroopassa, Yhdysvalloissa, Latinalaisessa Amerikassa, Kiinassa, Japanissa, Australiassa ja Afrikassa.
Yritys perustettiin vuonna 1974 Ranskassa.
Helmikuussa 2020 yhtiö ilmoitti ostavansa kilpailijansa Ingenicon. Kauppa toteutui 28.10.2020.
Querelle (romaani)

Querelle () on Jean Genet'n eksistentialistinen romaani vuodelta 1947. Teoksen on suomentanut Päivi Malinen, ja suomennoksen on vuonna 1989 julkaissut Like.
Teoksen päähenkilö Georges Querelle on merimies. Tapahtumapaikka on Brest, jonka satamaan Querellen laiva on kiinnittynyt. Romaanin muut henkilöt ovat merimiehiä sekä kaupungin kapakoiden ja ilotalojen väkeä. Querelleä vetävät seksuaalisesti puoleensa sekä muut merimiehet että naiset. Querelle toimii moraalittomasti ja syyllistyy murhiinkin.
Teoksen kieli on karkeaa puhekieltä ja asioita kuvaillaan hyvin monisanaisesti. Vuoden 1947 ranskankieliseen ensipainokseen liittyi 29 Jean Cocteaun eroottista piirustusta. Tämä ensipainos käsitti vain 460 numeroitua kappaletta. Teoksen elokuvaversion "Querellen" on ohjannut Rainer Werner Fassbinder vuonna 1982.
Hana Moll

Hana Moll (s. 31. tammikuuta 2005) on yhdysvaltalainen seiväshyppääjä. Hän voitti alle 20-vuotiaiden maailmanmestaruuden vuonna 2022.
Moll ylitti seiväshypyssä neljä metriä ensimmäisen kerran heinäkuussa 2020 ja paransi saman vuoden joulukuussa ennätyksekseen 411 cm. Seuraavan vuoden lopussa hänen ennätyksensä oli 445 cm. Vuoden 2022 alussa hän paransi ennätyksekseen 447 cm, ja elokuussa 2022 hän voitti Kolumbian Calissa käydyissä alle 20-vuotiaiden MM-kilpailuissa kultaa tuloksella 435 cm. Heinäkuussa 2023 Moll sijoittui Yhdysvaltain mestaruuskilpailuissa kolmanneksi uudella ennätyksellään 461 cm. Elokuussa Budapestin MM-kilpailuissa hän paransi karsinnassa ennätystään 465 cm:iin ja sijoittui loppukilpailussa yhdeksänneksi tuloksella 450 cm.
Moll hyppäsi tammikuussa 2024 Seattlessa siihen mennessä parhaan hallituloksensa 464 cm, ja maaliskuussa hän voitti NCAA:n hallimestaruuden tuloksella 460 cm. Kesällä hän sijoittui Yhdysvaltain olympiakarsinnoissa kuudenneksi eikä päässyt olympiajoukkueeseen. Helmikuussa 2025 Indianapolisin hallikilpailuissa hän nosti ennätyksensä 481 cm:iin. Kesäkuussa hän voitti NCAA:n ulkoratojen mestaruuden tuloksella 479 cm, ja heinäkuussa hän sijoittui Yhdysvaltain-mestaruuskilpailuissa neljänneksi tuloksella 473 cm mutta pääsi maansa MM-kisajoukkueeseen, kun edellä olleista Katie Moonilla oli hallitsevana mestarina MM-kilpailuihin villi kortti. Tokion MM-kilpailuissa Moll oli jaetulla kuudennella sijalla tuloksella 465 cm.
Hana Mollin kaksossisko Amanda Moll on myös seiväshyppääjä.
Abir Al-Sahlani

Abir Al-Sahlani (; s. 18. toukokuuta 1976 Basra, Irak) on irakilaissyntyinen ruotsalainen keskustapuolueen poliitikko.
Al-Sahlani opiskeli vuosina 1998–2002 Keski-Ruotsin yliopistossa ja Tukholman yliopistossa. Hän sai maisterin arvon tietojärjestelmätieteessä. Vuonna 2003 Al-Sahlani palasi neljäksi vuodeksi synnyinmaahansa Irakiin. Hän toimi yhteyshenkilönä Irakin väliaikaishallinnon ja Irakin ministeriöiden välillä vuosina 2003–2004. Hän edisti toteutuneita hankkeita demokratiakeskuksen ja nuorisoparlamentin perustamiseksi. Al-Sahlani istui Ruotsin valtiopäivillä vuosina 2010–2014 ja 2019. Tätä ennen hän oli istunut Härnösandin kunnanvaltuuston jäsenenä.
Vuonna 2019 Al-Sahlani valittiin Euroopan parlamenttiin, jossa hänestä tuli Uudistuva Eurooppa -ryhmän edustaja. Hänet valittiin vuonna 2017 Liberal Internationalin ja vuonna 2020 Uudistuva Eurooppa -ryhmän varapuheenjohtajaksi.
Keraatti

Keraatti eli vahasalva () oli iholle levitettävä lääkemuoto, jonka perusaineena oli vaha. Seassa saattoi olla kaakaorasvaa, parafiinia, valaanpäärasvaa tai jotakin muuta rasvalajia. Vaikuttavaksi aineeksi seokseen lisättiin jotakin lääkeainetta sen mukaan, mihin vaivaan yritettiin saada aikaan muutos. Keraatti oli huoneenlämmössä kiinteää, mutta hieman lämmitettynä tai iholle hangattuna notkeaa. Sitä myytiin levyn tai sauvan muotoisina kappaleina. Keraattia käytettiin 1930-luvulla enää harvoin, mutta vielä 1960-luvulla sitä hyödynnettiin vähäisessä määrin.
Etnarkki

Etnarkki ( &lt; "ethnos", kansakunta ja "arkhein", hallita) oli käskynhaltija, mutta nimityksen merkitys on ollut erilainen eri aikoina.
Nimitystä käytettiin Palestiinan ja Syyrian maakunnissa toimineista virkamiehistä alueiden ollessa Rooman valtakunnan hallinnassa. Etnarkit olivat useimmiten pikemminkin itsenäisiä ruhtinaita kuin tavallisia hallintovirkamiehiä.
Etnarkiksi kutsuttiin myös Turkin vallan alla olleen Kyproksen arkkipiispaa ja alueen kreikkalaisen väestön hallintovirkamiestä vuodesta 1571 eteenpäin.
"Etnarkia" () oli etnarkin hallitsema alue, jota on kutsuttu myös käskynhaltijakunnaksi.
Euroopan komission oikeudellinen yksikkö

Euroopan komission oikeudellinen yksikkö (SJ) on Euroopan komission palveluyksikkö. Yksikkö toimii komission oikeudellisena neuvonantajana. Yksikön tehtävä on varmistaa, että komission päätökset ovat EU-lainsäädännön mukaisia, ja ehkäistä ja vähentää riita-asioiden riskiä. Yksikön poliittisena johtajana toimii Euroopan komission puheenjohtaja Ursula von der Leyen. Yksikön pääjohtajana toimii espanjalainen Daniel Calleja Crespo ja varapääjohtajana saksalainen Clemens Ladenburger.
Euroopan komission tietosuojavastaava

Euroopan komission tietosuojavastaava (DPO) on Euroopan komission palveluyksikkö. Tietosuojavastaavan tehtävä on varmistaa, että komissio soveltaa asianmukaisesti yksilöiden henkilötietoja koskevaa lainsäädäntöä ja pitää julkista rekisteriä kaikista komission toteuttamista toimista, joihin liittyy henkilötietoja. Yksikön poliittisena johtajana toimii Euroopan komission puheenjohtaja Ursula von der Leyen. Tietosuojavastaavana toimii Michelle Sutton.
Shaking All Over (albumi)

Shaking All Over on rautalankayhtye Esa Pulliainen &amp; C-Combon kolmas studioalbumi, joka julkaistiin kesäkuussa 2018. Albumi sisältää instrumentaaleja rautalankakappaleita, jotka yhtyeen johtohahmo Esa Pulliainen on sovittanut.
Albumi julkaistiin digitaalisena latauksena sekä LP- ja CD-levyllä RCA-levymerkillä
Kappaleet.
Kaikki kappaleet sovittanut Esa Pulliainen.
Onkalon tuulivoimapuisto 1

Onkalon tuulivoimapuisto 1 on Lapissa Simon Onkalonperällä sijaitseva tuulivoimapuisto, jossa toimii 3 tuulivoimalaitosta. Niiden kokonaiskapasiteetti on 9 megawattia ja vuosituotanto on noin 21 gigawattituntia . Tuulivoimapuiston on rakentanut Tuuliwatti Oy, sen omistaa Aalto Wind No 1 Ltd. Oy ja operoi Operointi St1 Oy.
Onkalonperällä sijaitsee myös Onkalon tuulivoimapuisto 2, joka valmistui vuonna 2017 ja jota kutsuttiin aluksi Onkalo 1:n laajennukseksi. Molemmat Onkalo-tuulipuistot kuuluivat aluksi Tuuliwatille, mutta yhtiön jakauduttua vuonna 2020 ne joutuivat eri omistajille. Onkalo I päätyi St1 Nordicille.
Yleistä.
Tuulivoimapuiston kolme tuulivoimalaitosta sijaitsevat itä-länsi-suuntaisesti 1,2 kilometriä pitkässä rivissä. Onkalon kulmakunta sijaitsee yli kilometrin päässä luoteessa. Lähin vapaa-ajan asutus sijaitsee Syvälahdenjärven rannalla puolen kilometrin etäisyydellä. Iin kuntarajalle on samoin puoli kilometriä matkaa ja merelle pari kilometriä. Voimalat sijaitsevat 10–20 metrin korkeudella mpy. Voimaloille on rakennettu huoltotie, joka kulkee kylän kautta Simon asemakylälle.
Tuulivoimalaitokset ovat tanskalaisen Vestaksen valmistamaa V112-mallia, jonka napakorkeus on 119 metriä , tuuliturbiinin halkaisija 112 metriä, ja jonka kapasiteetti on 3,0 megawattia. Konehuonetta kannattelee teräslieriöinen torni .
Tuulivoimaloiden sähkö muunnetaan 20 kilovoltin jännitteeseen ja siirretään maakaapeleilla Rantakairan Sähkö Oy:n Simon sähköasemalle, josta sähkö johdetaan kantaverkkoon.
Historiaa.
Tuulivoimapuisto valmistui tammikuussa 2012. Nykyisen omistaja Aalto Wind No 1 Ltd. Oy on rekisteröitynyt kaupparekisteriin maaliskuussa 2018.
Jakob Typotius

Jakob Typotius (k. 1601) oli belgialaissyntyinen oppinut. Hän tuli 1578 Juhana III:n käsikirjuriksi ja osallistui silloin vireillä olleisiin sovitteluihin paavinvallan kanssa. Hänet vangittiin yllättäen 1581 epäselvistä syistä ja tuomittiin elinkautiseen vankeuteen. Häntä säilytettiin pääasiassa Suomessa, Turun linnassa ja Hämeen linnassa. Sigismundin tultua hallitsijaksi Typotius vapautettiin, ja hän muutti myöhemmin Prahaan keisari Rudolfin historiografiksi. Hän julkaisi useita historiallisia ja valtio-oikeudellisia tutkimuksia, joista kertomus "Notæ de regno Suecicæ" ('Historiallinen kertomus Ruotsin valtakunnasta, sen sisällisistä ja ulkonaisista sodista', painettu ensi kerran 1605) on ollut merkittävä historiallisena lähdekirjana.
Päärautatieaseman kävelytunneli

Päärautatieaseman kävelytunneli (myös nimellä "Ratapihan alikulkukäytävä") on Helsingin päärautatieaseman ratapihan alittava 185 metriä pitkä tunneli, joka yhdistää toisiinsa Elielinaukion ja Kaisaniemen puiston. Se valmistui toukokuussa 2000 helpottamaan aseman läpikulkua. Tunnelin suunnitteli arkkitehti Jarmo Maunula, ja sen rakentaminen maksoi 40 miljoonaa markkaa. 
Tunnelista pääsee portailla ja hisseillä kaikille aseman laitureille. Tunnelin itäpäässä on luiska mutta länsipäässä vain hissit ja portaat. Länsipäässä on yksi liiketila, jossa toimi Alepa kesäkuuhun 2023 asti. Pyöräily tunnelissa on kielletty. Seinät on kaakeloitu, mikä helpottaa graffitien ja muiden töhryjen puhdistamista. Marraskuussa 2020 tunneliin asennettiin kolmen kuukauden ajaksi Josue Morenon äänitaideteos "Tunnel Piece".
Helsingin kaupunkiympäristölautakunnan vuonna 2019 julkaisemassa raportissa rautatieaseman kävelytunneli koettiin vastaajien keskuudessa ”erityisen epämiellyttävänä”.
Kävelytunneli sijaitsee suoraan Kaisantunnelin eteläpuolella. Tunnelit on yhdistetty toisiinsa yhdyskäytävällä, ja lisäksi Kaisaniemen puiston puoleisessa päässä niillä on yhteinen sisäänkäynti. Kaisantunneli avattiin toukokuussa 2024.